b'\n_START_ARTICLE_\nBahajstvo\n_START_PARAGRAPH_\nBah\xc3\xa1jstvo (tudi bahaizem) je religija, ki jo je v devetnajstem stoletju osnoval iranski izgnanec Baha Ulah, privr\xc5\xbeenec Baba. Bahajski nauk govori o treh Enotnostih: enotnost boga - monoteizem, enotnost njegovih prerokov in enotnost med ljudmi. Ta tri na\xc4\x8dela imajo velik vpliv na teolo\xc5\xa1ke in sociolo\xc5\xa1ke nauke religije._NEWLINE_Bahajci vidijo vero kot proces u\xc4\x8denja skozi bo\xc5\xbeje poslance, tako se \xc4\x8dlove\xc5\xa1tvo ves \xc4\x8das razvija. Prerokom, kot so Mojzes, Kri\xc5\xa1na, Buda, Zoroaster, Jezus in Mohamed, je sledil Baha Ulah, ki pa ni zadnji. Baha Ulah je oznanil, da je njegov glavni namen postaviti temelje globalni civilizaciji miru in harmonije in k temu stremijo tudi vsi bahajci.'